CELEX: 62015CA0567
Language: bg
Date: 2017-10-05 00:00:00
Title: Дело C-567/15: Решение на Съда (четвърти състав) от 5 октомври 2017 г. (преюдициално запитване от Vilniaus apygardos teismas — Литва) — UAB „LitSpecMet“ / UAB Vilniaus lokomotyvų remonto depas (Преюдициално запитване — Обществени поръчки за строителство, доставки и услуги — Директива 2004/18/ЕО — Член 1, параграф 9 — Понятие „възлагащ орган“ — Дружество, чийто капитал се притежава от възлагащ орган — Вътрешни сделки в групата)

27.11.2017   
            
            
               BG
            
            
               Официален вестник на Европейския съюз
            
            
               C 402/2
            
         Решение на Съда (четвърти състав) от 5 октомври 2017 г. (преюдициално запитване от Vilniaus apygardos teismas — Литва) — UAB „LitSpecMet“ / UAB Vilniaus lokomotyvų remonto depas
   (Дело C-567/15) (1)
   
   ((Преюдициално запитване - Обществени поръчки за строителство, доставки и услуги - Директива 2004/18/ЕО - Член 1, параграф 9 - Понятие „възлагащ орган“ - Дружество, чийто капитал се притежава от възлагащ орган - Вътрешни сделки в групата))
   (2017/C 402/02)
   Език на производството: литовски
   
      Запитваща юрисдикция
   
   Vilniaus apygardos teismas
   
      Страни в главното производство
   
   
      Жалбоподател: UAB „LitSpecMet“
   
      Ответник: UAB Vilniaus lokomotyvų remonto depas
   
      в присъствието на:„Plienmetas“ UAB
   
      Диспозитив
   
   Член 1, параграф 9, втора алинея от Директива 2004/18/ЕО на Европейския парламент и на Съвета от 31 март 2004 година относно координирането на процедурите за възлагане на обществени поръчки за строителство, доставки и услуги, изменена с Регламент (ЕС) № 1251/2011 на Комисията от 30 ноември 2011 г., трябва да се тълкува в смисъл, че дружество, което, от една страна, е изцяло притежавано от възлагащ орган, чиято дейност е да задоволява нужди от обществен интерес, и което, от друга страна, извършва както сделки за този възлагащ орган, така и сделки на конкурентния пазар, трябва да се квалифицира като „публичноправна организация“ по смисъла на тази разпоредба, стига дейността на това дружество да е необходима, за да може посоченият възлагащ орган да извършва своята дейност, и че за задоволяването на нужди от обществен интерес посоченото дружество допуска да се ръководи от съображения, които не са икономически, което запитващата юрисдикция има задачата да провери. В това отношение е без значение фактът, че стойността на вътрешните сделки може в бъдеще да представлява по-малко от 90 %, или неосновна част от общия оборот на дружеството.
   
      (1)  ОВ C 27, 25.1.2017 г.